Ronald Wayne

Ronaldas Veinas (, g. 1934 m. gegužės 17 d. Klivlende, JAV)   – amerikiečių inžinierius informatikas, kartu su Stivu Džobsu ir Stivu Vozniaku įkūręs „Apple“ kompaniją. Neilgai trukus jis atsisakė kompanijoje savo  2300 JAV dol. vertės dalies.http://www.applematters.com/article/april-12-1976-ron-wayne-apples-third-founder-quits/

R. Veinas kartu su S. Džobsu dirbo „Atari“ kompanijoje dar iki tol, kol S. Džobsas ir S. Vozniakas 1976 m. balandžio 1 d. įsteigė „Apple Computer“. R. Veinas sukūrė pirmąjį „Apple“ logotipą, parašė kompanijos steigėjų trišalę partnerystės sutartį, taip pat – pirmąjį naudojimosi „Apple“ vadovą.

2011 m. išleido memuarus „Adventures of an Apple Founder“
(liet. Apple įkūrėjo nuotykiai), socialinį–ekonominį traktatą „Insolence of Office“. Taip pat sukurtas dokumentinis filmas „Welcome to Macintosh“,http://www.youtube.com/watch?v=LApncvI0d2M http://www.youtube.com/watch?v=_OHdTqK4K2I kuriame R. Veinas dalijasi darbo su S. Džobsu, S. Vozniaku ir „Apple Computer“ patirtimi.

 Asmeninis gyvenimas 
S. Džobso biografijoje Walter Isaacson rašo,http://www.towleroad.com/2011/10/jobsgay.html  kad R. Veinas atskleidė savo seksualinę orientaciją, prisipažindamas S. Džobsui esąs gėjus iš karto po 1974 m. vasario mėn., kai abu vyrai tapo „Atari“ kompanijos bendradarbiais. Vėliau S. Džobsas pasakė savo biografui: „Tai buvo mano pirmasis susitikimas su kuo nors, kurį aš žinojau esant gėjumi“. Vėliau R. Veinas prisiminė: „Niekas to iš „Atari“ darbuotojų nežinojo, ir aš galėjau ant rankos pirštų suskaičiuoti visus tuos, kam esu prasitaręs per visą savo gyvenimą. Manau, teisingai nusprendžiau apie tai pasakyti jam, tikėdamas, kad jis supras, ir tai neturėjo jokios įtakos mūsų santykiams“.

 Šaltiniai 

 Nuorodos 

 Asmeninė svetainė 
 R. Veino interviu

Kategorija:JAV išradėjai
Kategorija:JAV informatikai
Kategorija:Programuotojai
Kategorija:Inžinieriai